Karl Tobiassen
Jens Karl Jakob Tobiassen (født 16. april 1964 i Qaarsut) er en grønlandsk fisker, fanger og politiker (Siumut). Han har siden 5. april 2022 været minister for fiskeri og fangst.

Opvækst og familie 
Karl Tobiassen er født og opvokset i Qaarsut. Han er søn af Nikoline Tobiassen og Jes Kristian Tobiassen og er gift med Ane. De har tre børn og har også haft mange børn i pleje.

Erhverv 
Tobiassen gik ud skolen efter sin konfirmation i 1979 for blive fanger og har været fisker og fanger i Qaarsut, til han indtrådte i Naalakkersuisut i 2022.

Han sad i bestyrelsen for Uummannaq Seafood 2000-2017 og KNI's bestyrelse 2007-2009. Han var i bestyrelsen for foreningen af bygdebestyrelser, Kanunupe, 1999-2009, og i hovedbestyrelsen for KNAPK, Fisker- og Fangersammenslutningen i Grønland, 2017-2022. Han forlod KNAPK's hovedbetyrelse i 2022 fordi han blev minister for fiskeri og fangst.

Politisk karriere 
Karl Tobiassen var medlem af bygderådet (fra 1995 bygdebestyrelsen) i Qaarsut 1991-2009, og medlem af kommunalbestyrelsen i Uummannaq Kommune 1991-1993, 1997-2001 og 2003-2009. Han blev ved kommunalvalget i 2008 valgt til kommunalbestyrelsen i den nydannede Qaasuitsup Kommune, men blev på grund af en dom for dyremishandling erklæret ikke-valgbar. Herefter forlod han politik indtil 2020.

Han stillede op til inatsisartutvalget i 2021 og fik 111 stemmer hvilket gav ham en placering som 1. stedfortræder. Han kandiderede også til kommunalbestyrelsen i Avannaata Kommune ved kommunalvalget samme dag men blev heller ikke valgt der. Tobiassen kom imidlertid alligevel ind i Inatsisartut fordi Qarsoq Høegh-Dam trak sig fra sin plads. Ved regeringsomdannelsen i april 2022 hvor Siumut kom med i Naalakkersuisut i stedet for Naleraq, fik Tobiassen posten som minister for fiskeri og fangst i Regeringen Múte Bourup Egede II fra 5. april.

Referencer 

Politikere fra Siumut
Inatsisartutmedlemmer
Kommunalpolitikere fra Grønland
Medlemmer af Landsstyret